פובליוס קורנליוס סקיפיו אסינה

פובליוס קורנליוס סקיפיו אסינה (בלטינית: Publius Cornelius Scipio Asina; המאה ה-2 לפנה"ס) היה מגיסטראט רומאי. שימש כקונסול בשנת 221 לפנה"ס וכאינטררקס בשנת 217 לפנה"ס.

ביוגרפיה
הוא היה בנו של גנאיוס קורנליוס סקיפיו אסינה, בן למשפחת סקיפיו שהייתה אחת המשפחות החזקות ביותר ברומא. נבחר לקונסול בשנת 221 לפנה"ס יחד עם מרקוס מינוקיוס רופוס. בשנת 217 לפנה"ס מונה לאינטררקס שתפקידו היה לארגן את הקונסולאט במקרה שאחד הקונסולים נהרג ועמיתו אינו נמצא. הוא נזכר לאחרונה בשנת 211 לפנה"ס כאשר נודע שחניבעל מתקרב אל רומא במטרה לתקוף אותה (למעשה הייתה זו פעולת הסחה) הוא הציע להעביר אל סביבות רומא את כל הלגיונות באיטליה. הצעתו נפסלה. לאחר מכן לא ידוע עליו דבר 

מקרוביוס כותב כי הכינוי "אָסִינָה", שפירושו בלטינית "אָתוֹן", הודבק לאחד מאבות משפחת הקורנליים בעקבות מעשה יוצא דופן, וכנהוג ברומא עבר בירושה לצאצאיו. איש זה נתבקש, על פי המסופר, להמציא עֲרֵבִים לנדוניה עבור בתו או לרכישת נחלת קרקע, וכדי להוכיח את המטילים ספק באמינותו על טעותם, הוביל לתוך הפורום אתון נושאת ככרות כסף.

קישורים חיצוניים
 ויליאם סמית, לקסיקון לביוגרפיות ולמיתולוגיה של יוון ורומא, ערך סקיפיו 9.

הערות שוליים

רומאים בתקופת הרפובליקה
קורנליים סקיפיונים
קונסולים ברפובליקה הרומית
רומאים במלחמה הפונית השנייה